"Ega see väga meelakkumine ole," kirjeldas Ökokütuse juht Margus Pungits olukorda hakkpuidu turul. Hakkpuidu hind on küll igal aastal 20 protsenti kerkinud, ent pakkujaid on palju ja konkurents tihe. Tootmisahelas peab olema paigas nii toorme hankimine kui ka  tehnika, tarne ja turustus. Ökokütuse eelis on see, et firma juhid on ise kohapeal ja tegevuse juures. Firma varustab praegu hakkpuiduga Tartu koostootmisjaama, ent kui Võru Soojus läheb müüki, loodavad kohapealsed tootjad ka Võrru oma toodangut müüa.